Y.B. TUAN MOHD SHAID BIN ROSLI: Sebab apa, berkenaan dengan sebelum pergi ke Ketua Kampung berkenaan dengan pencerobohan tanah haram itu, ada dua bukan sahaja tanah cerobohan dekat Balai Raya juga yang mana milik Kerajaan Negeri Selangor. Kalau Yang Berhormat mengatakan tentang tarikh MTES sebelum tarikh MTES itu kalau perasan saya juga pernah menghantar surat berkenaan dengan laporan untuk tindakan kepada PTG, PTG di SUK dan juga kepada Tuan Pegawai Daerah, tetapi saya agak kecewa kerana surat saya sebagai Wakil Rakyat ketika itu dalam blog Pakatan Harapan tidak diendahkan, tidak memanggil saya untuk berbincang untuk menanyakan kenapa saya membantah sedemikian, itu sahaja terima kasih.
Terima kasih Yang Berhormat Jeram, Y.B. PUAN RODZIAH BINTI ISMAIL : saya ulang tadi tak tahu pun tentang isu ini sehinggalah perkara ini dibawa dalam MTES sehinggalah MTES menamakan saya untuk menyelesaikan perkara ini. Jadi sebab itu banyak rentetan sebelum itu sebelum dilaporkan semula ke MMKN, saya buat mesyuarat dengan PTG, Pejabat Tanah ada wakil 6 orang datang pada selepas itu kita bincang akhirnya kita turun padang dan kita lihat sendiri sebenarnya. Jadi saya rasa isu kali perlulah, perlulah kita teliti ataupun berhemah sedikit di dalam meminta penjelasan dan saya harap perkara ini boleh diselesaikan selepas ini Inn Shaa Allah saya akan memanggil pihak Pejabat Tanah Kuala Selangor untuk memastikan perkara ini tidak berulang semula Inn Shaa Allah. Dan isu Ketua Kampung Jeram saya rasa ia nya telah selesai Ketua Kampung itu pun telah tamat, tetapi ingin saya jelaskan di sini sebenarnya saya memang akur memang dapat surat Yang Berhormat Jeram tetapi tidak pula dinyatakan yang 12 syarikat isu yang dibangkitkan itu tentang 12 syarikat. Jadi saya tak faham kenapa perkara ini dibangkitkan di sini kerana di dalam surat Yang Berhormat sendiri yang membawa dua surat yang saya terima alasan lain yang diberi kenapa perlu dilucutkan, apa pun saya nak nyatakan Timbalan Speaker di dalam dewan yang mulia ini, walaupun kita lantikan-lantikan Ketua Kampung ini sebenarnya berasaskan kepada lantikan politik tetapi di dalam tatacara garis panduan pelantikan dan pengguguran seseorang itu jelas dinyatakan di sini
bahawa kalau ia nya ataupun perkhidmatan Ketua Kampung boleh ditamatkan atas asas tertentu tidak menjalankan tugasan dan sebagainya tetapi ia tidak hanya boleh datang hanya dengan sekeping kertas begini ia perlu disiasat kena dibuat ataupun dilaporkan kepada jawatankuasa yang dinamakan Jawatankuasa Penilaian dan Tatatertib. Jadi jawatankuasa ini terdiri daripada siapa urus setianya UPEN dan 3 wakil-wakil parti yang telah pun ditentukan untuk duduk di situ. Jadi pada ketika itu setelah surat-surat yang panjang yang saya terima akhirnya pada 23 minta maaf pada, pada 23 Disember 2019 selepas mendapat surat daripada Yang Berhormat Jeram kali kedua ya, maknanya kita jawatankuasa berbincang sekali lagi pada 5 Januari 2020 iaitu keputusan daripada pihak, pihak wakil daripada pihak parti Yang Berhormat sendiri yang mencadangkan supaya tunggu sehingga pemilihan parti selesai. Jadi kita akur pada keputusan itu dan akhirnya saya tak tahu apa berlaku dalam pemilihan parti dan tapi akhirnya berlakunya pengkhianatan dan akhirnya semua berlaku lompatan beberapa ahli-ahli Bersatu dan akhir semua Ketua Kampung Bersatu ditamatkan sebanyak 65 orang, jadi itu penjelasan saya. Dan kepada Sungai Tawar sedikit menyinggung tentang perkataan one off penjaja tadi, memanglah kita tahu tadi 40 juta yang diperuntukkan itu tidak habis dibelanjakan kenapa? sebab bila kita buat siasatan kita dapati ramai juga yang sebenarnya mempunyai lesen tetapi lesen itu macam-macam kategori bermaknanya ada yang telah tak berniaga tapi dia bagi pada orang lain, tapi saya nak tegaskan dalam dewan mulia ini, inilah lainnya kita Pakatan Harapan, kita tak bagi pada kroni kita siasat betul-betul yang layak sahaja dapat. Kalau kita bagi kroni 40 juta ini dan habis dan tetapi kita pegang amanah rakyat mana- mana rakyat sebab itu akhirnya kita beri kepada mereka yang mempunyai lesen pada fasa pertama.